20.12.2022
MT
Il-Ġurnal Uffiċjali tal-Unjoni Ewropea
L 325/189
Pass 3 – Aspetti tas-saħħa tal-bniedem u ambjentali fil-fażi finali tal-applikazzjoni Dan il-pass jivvaluta l-perikli u r-riskji tal-applikazzjoni finali tal-materjal jew tas-sustanza kimika inkwistjoni.
Dan ikopri esponiment speċifiku għall-użu għas-sustanza kimika jew għall-materjal u r-riskji assoċjati.
L-għan huwa li jiġi vvalutat jekk l-użu ta’ sustanza kimika jew materjal fl-applikazzjoni finali tiegħu joħloqx xi riskju għassaħħa tal-bniedem jew għall-ambjent.
Pass 4 – Valutazzjoni tas-sostenibbiltà ambjentali Fir-raba’ pass, l-impatti tas-sostenibbiltà ambjentali matul iċ-ċiklu tal-ħajja kollu tas-sustanza kimika/tal-materjal jitqiesu permezz ta’ LCA, li tivvaluta diversi kategoriji ta’ impatt bħat-tibdil fil-klima u l-użu tar-riżorsi.
F’dan il-pass, jitqiesu wkoll it-tossiċità u l-ekotossiċità, b’referenza għall-impatti minħabba l-emissjonijiet taċ-ċiklu tal-ħajja għall-bnedmin u għallambjent permezz ta’ kompartimenti ambjentali (eż. il-ħamrija, l-ilma, l-arja), inkluża l-mobbiltà bejn il-kompartimenti u mhux permezz ta’ esponiment dirett (kopert fil-Pass 3).
(1) Proprjetajiet perikolużi tas-sustanza kimika jew tal-materjal inkwistjoni
(2) Aspetti tas-saħħa tal-bniedem u tas-sikurezza tal-produzzjoni u tal-ipproċessar
(3) Perikli u riskji tal-applikazzjoni finali tas-sustanza kimika jew tal-materjal inkwistjoni
(4) Impatti ambjentali matul iċ-ċiklu tal-ħajja tas-sustanza kimika jew tal-materjal inkwistjoni
Illustrazzjoni 2: Illustrazzjoni tal-aspetti tas-sikurezza u tas-sostenibbiltà tas-sustanza kimika jew tal-materjal kopert mill-valutazzjoni tas-sikurezza u tas-sostenibbiltà.
Il-kaxxi bil-kulur jindikaw liema stadju taċ-ċiklu tal-ħajja huwa kopert.
It-tikka ħamra tirreferi għassustanza kimika jew għall-materjal li jkun qed jiġi vvalutat, filwaqt li t-tikek sofor u griżi jirreferu għas-sustanzi l-oħrajn kollha emessi matul iċ-ċiklu tal-ħajja tiegħu (eż. sustanzi kimiċi tossiċi oħrajn emessi matul l-estrazzjoni tal-materja prima jew bħala riżultat talenerġija użata fil-proċess tal-produzzjoni).